CELEX: 62007TN0417
Language: el
Date: 2007-11-16 00:00:00
Title: Υπόθεση T-417/07: Προσφυγή της 16ης Νοεμβρίου 2007 — Lodato & C. κατά Επιτροπής

12.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 8/26
            
         Προσφυγή της 16ης Νοεμβρίου 2007 — Lodato & C. κατά Επιτροπής
   (Υπόθεση T-417/07)
   (2008/C 8/47)
   Γλώσσα διαδικασίας: η ιταλική
   Διάδικοι
   
      Προσφεύγουσα: Lodato Gennaro & C. Spa (Castel San Giorgio, Ιταλία) (εκπρόσωπος: M. A. Calabrese, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής SG/E/3/MIB/frw D(2007) 8690, της 8ης Οκτωβρίου 2007·
            
         
               —
            
            
               να καταδικάσει την Επιτροπή στα δικαστικά έξοδα.
            
         Ισχυρισμοί και κύρια επιχειρήματα
   Η υπό κρίση προσφυγή στρέφεται κατά της αποφάσεως της Επιτροπής της 8ης Οκτωβρίου 2007, περί μη παροχής προσβάσεως σε ορισμένα έγγραφα που απέστειλε η Ιταλική Κυβέρνηση στην Επιτροπή κατά τη διάρκεια της προκαταρκτικής εξετάσεως της κρατικής ενισχύσεως αριθ. 701/98 και της κρατικής ενισχύσεως αριθ. 824/01, αναφορικά με την προβαλλομένη αντίρρηση ως προς τη δημοσιοποίηση των ως άνω εγγράφων την οποία διατύπωσε η Ιταλική Κυβέρνηση κατόπιν της εκ μέρους των υπηρεσιών της Επιτροπής διαβουλεύσεως με την εν λόγω κυβέρνηση.
   Προς στήριξη των αξιώσεών της, η προσφεύγουσα επικαλείται παράβαση και εσφαλμένη εφαρμογή του άρθρου 4, παράγραφος 5, του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (1). Επ' αυτού, η προσφεύγουσα ισχυρίζεται ότι η καθής υπέπεσε σε πλάνη ως εκ του ότι ερμήνευσε την ως άνω διάταξη υπό την έννοια ότι αυτή απονέμει στα κράτη μέλη την εξουσία να απαγορεύουν τη δημοσιοποίηση εγγράφων τα οποία προέρχονται από το κράτος μέλος και τα οποία βρίσκονται στην κατοχή των κοινοτικών οργάνων.
   
      (1)  ΕΕ L 145, της 31.5.2001, σ. 43.